Επίδραση του ατταπουλγιτη στις αποδόσεις και την ποιότητα του εξωτερικού του αυγού των αυγοπαραγωγών ορνίθων μετά από προσθήκη του στην τροφή τους:
Creators: name: Χαλβατζή, Σοφία Κωνσταντίνου
Publisher: name: Aristotle University of Thessaloniki
Year: 2009
Subjects: Ατταπουλγίτης
Αυγοπαραγωγές όρνιθες
Ποιότητα του εξωτερικού του αυγού
Attapulgite
Laying news
External egg quality

description: Σκοπός της παρούσας εργασίας ήταν να διερευνηθούν τα περιθώρια ασφάλειας για την ενσωμάτωση ατταπουλγίτη στο σιτηρέσιο αγοπαραγωγών ορνίθων καθώς και η επίδραση που μπορεί να έχει στις αποδόσεις τους και τα ποιοτικά χαρακτηριστικά του εξωτερικού του αυγού. Χρησιμοποιήθηκαν εκατόν τριάντα πέντε όρνιθες ωοπαραγωγής, Lohmann Brown, ηλικίας 21 εβδομάδων. Οι όρνιθες χωρίστηκαν τυχαία σε τρεις ομάδες: την ομάδα Α (μάρτυρες), την ομάδα Β (χορήγηση 1% ατταπουλγίτη στο σιτηρέσιο) και την ομάδα Γ (χορήγηση 9,1% ατταπουλγίτη στο σιτηρέσιο). Οκτώ εβδομάδες μετά την έναρξη του πειραματισμού οι όρνιθες της ομάδας Γ αποσύρθηκαν ενώ εκείνες των ομάδων Α και Β παρέμειναν για άλλες δεκαέξι εβδομάδες. Οι ακόλουθες παράμετροι προσδιορίστηκαν για κάθε ομάδα καθ’ όλη τη διάρκεια του πειραματισμού: κατανάλωση τροφής, δείκτης μετατρεψιμότητας της τροφής, ποσοστό ωοτοκίας και θνησιμότητα. Έγινε ατομική ζύγιση των πτηνών κατά την έναρξη του πειραματισμού και στο τέλος των οκτώ και εικοσιτεσσάρων εβδομάδων Σε ό,τι αφορά την ποιότητα του εξωτερικού του αυγού μετρήθηκαν το βάρος, το σχήμα και το ειδικό βάρος του αυγού, καθώς επίσης ο χρωματισμός, το βάρος και το πάχος του κελύφους. Από την αξιολόγηση των αποτελεσμάτων προέκυψε ότι η ενσωμάτωση ατταπουλγίτη στο σιτηρέσιο στο υψηλότερο ποσοστό, δεν επηρεάζει αρνητικά την αυγοπαραγωγική ικανότητα, τη βιωσιμότητα των ορνίθων το δείκτη μετατρεψιμότητας της τροφής ή την ποιότητα του εξωτερικού του αυγού. Ωστόσο, το σωματικό βάρος των ορνίθων της ομάδας Γ μειώθηκε κατά την λήξη του πειραματισμού. Επιπλέον η κατανάλωση τροφής στην ομάδα Γ αυξήθηκε σημαντικά αυξάνοντας το κόστος παραγωγής. Η προσθήκη ατταπουλγίτη σε ποσοστό 1% στο σιτηρέσιο (ομάδα Β) προκάλεσε αύξηση της αυγοπαραγωγής και ευνοϊκότερο δείκτη μετατρεψιμότητας της τροφής (P&lt;0,05) ενώ δεν είχε καμία επίδραση στην κατανάλωση τροφής και το σωματικό βάρος των ορνίθων. Επιπλέον η προσθήκη ατταπουλγίτη στο σιτηρέσιο των ορνίθων φάνηκε να συντελεί στην παραγωγή αυγών με κελύφη ανοιχτότερου καστανού χρωματισμού και μεγαλύτερου πάχους, επηρεάζοντας ενδεχομένως την ποιότητα του αυγού.
description: The objective of the study was to investigate the safety levels of attapulgite inclusion in the ration of layers. Moreover, in the course of this study, the layer’s performance and the external quality of produced eggs were also assessed. A total of one hundred and thirty five layers (Lohmann Brown), 21 weeks of age, were used. They were randomly assigned to one of three groups: group A (control), group B (fed a ration with 1% attapulgite) and group C (fed a ration with 10% attapulgite). Eight week after the commencement of the experiment the Layers of group C were removed, while groups A and B were maintained in the experiment for another 16 weeks. The following parameters were recorded for each group throughout the experiment: feed intake, feed conversion rate, % egg percentage and mortality. The layers were weighed individually at the start of the experiment and thereafter at end of the 8th and 24th week. The measurement concerning external egg quality involved egg weight, egg shape, specific weight, shell color, shell weight and thickness. The results showed that the incorporation of attapulgite in the ration at the highest level did not have any negative effects in egg laying capacity, viability, feed conversion rate and external egg quality. However, the body weight of the layer in group C decreased towards the end of the experiment. In addition, the feed intake in group C increased significantly and 63 hence increased production costs. When attapulgite was added at a level of 1% in the ration (group B) it resulted in increased egg laying capacity and improved feed conversion rate (P&lt;0.05), but it did not have any effect on feed intake and body weight of layers. Overall, the inclusion of attapulgite in the ration of layers seemed to result in the production of eggs with lighter brown eggshell color and increased eggshell thickness, which indicate a potential effect on eggshell quality.